tomron87/hebrew-wikipedia-sentences-corpus huggingface dataset:
ב-2017 דווח על חשד שנחקר, לפיו ביקש נתניהו מלאונרד בלווטניק, מראשי קבוצת RGE, לרכוש את ערוץ 10 כאתנן לארנון מילצ'ן.
כן דווח כי במקביל למהלך רכישת הערוץ, טרם מינוי רמי סדן, פעל נתניהו למנות את ארי הרו, לשעבר ראש הסגל שלו ועד המדינה בתיק 2000, ליו"ר דירקטוריון חדשות 10.
פיצול ערוץ 2 והחלפת אפיק השידור של ערוץ 10 לאפיק 14
על פי חוק פיצול ערוץ 2, ב-1 בנובמבר 2017 הסתיימו שידורי ערוצים 2 ו-10 במתכונתם הקדמת.
שידורי ערוץ 10 עברו לאפיק מספר 14. בשונה מזכייניות ערוץ 2 אשר אינן מתבססות על שם הערוץ ("קשת" ו"רשת"), ערוץ 10 היה קרוי על המספר (וכמו כן גם חברת החדשות שלו – "חדשות 10").
אפיק מספר 10 הוחשך למשך ארבעה חודשים, על פי החלטת שר התקשורת איוב קרא, שבמהלכם תשודר שקופית מטעם הרשות השנייה.
ב-19 בספטמבר 2017, בעקבות פיצול ערוץ 2 והמעבר לאפיק 14, עבר הערוץ מיתוג מחדש לשם מילולי – "עשר" – במקום הספרות של אפיק השידור הקודם.
יממה לפני כן, פורסם סרטון של ערוץ 10 בו נחשף סמליל חדש שלו, המורכב מהמילה "עשר" בתוך עיגול ריק, כאשר בצד מופיעה הספרה 14 – מספר האפיק החדש.
הסלוגן המלווה את השינוי, החל מחודש ספטמבר הוא .
הטלוויזיה החינוכית שידרה בערוץ 10 מיום הקמתו ועד 31 באוקטובר 2003 מכוח חוק הרשות השנייה לטלוויזיה ורדיו, התש"ן-1990. בפברואר 2018 פורסם באתר וואלה כי שידורי החינוכית ישובו להיות משודרים בערוץ עשר באפיק 14, כ-15 שנה לאחר שהופסקו שידורי החינוכית בערוץ (לפני הפיצול באפיק 10).
שידורי החינוכית בערוץ עשר הסתיימו ב-14 באוגוסט 2018, עם התוכנית האחרונה של "עושים סדר", כשבחצות של אותו תאריך הסתיימו שידורי החינוכית בערוץ 23 באופן סופי, ובלילה קודם לכן החלה להיות משודרת שקופית פרידה של החינוכית מהצופים.
בשנת 2004, ערוץ 10 החל לשדר רצועה של תוכני ערוץ "בייבי" (מבית "טלית תקשורת") בשעות הבוקר.
רצועה זו שודרה בימים ראשון-חמישי בין השעות 6:00-6:45 ובימי שישי-שבת בין השעות 6:00-8:00.
שידורי ערוץ הילדים בערוץ עשר
רצועת ערוץ הילדים שודרה בין השעות 8:15–10:00. בין התוכניות ששודרו במסגרת זאת ניתן למנות את "פוקימון", "אלישע", "ג'וליאן המלך" ו"ארתור".
רצועת לוגי שודרה בין השעות 7:20–8:15. בין התוכניות ששודרו במסגרת זאת ניתן למנות את "אחים וחיות אחרות", "תגליות" ו"מילי".
רצועת לוגי החלה לשדר בערוץ לפני תחילת שידורי ערוץ הילדים.
ב-13 ביוני 2018 פרסמו שתי החברות כי הן הגישו בקשה לממונה על הגבלים עסקיים בנושא, לאחר שחתמו על מזכר הבנות, המבקש לפתוח בהליך מיזוג ביניהן.
כחודש לאחר מכן, ב-4 ביולי 2018, חתמו רשת וערוץ עשר על הסכם המיזוג.
ב-8 באוגוסט 2018 אושר המיזוג על ידי הממונה על הגבלים עסקיים.
על פי ההבנות שהושגו בין החברות בתחילת הדרך, אמור היה המיזוג לצאת לפועל בין סוף ספטמבר לאמצע אוקטובר 2018, פחות משנה לאחר פיצול ערוץ 2. תחילה הוחלט כי "רשת" תהיה בעלת 60% מהשליטה בערוץ החדש, ואילו RGE, בעלת השליטה בערוץ עשר, תחזיק ב-40% מהערוץ המשותף.
עוד הוסכם כי "רשת" תחדל מלשדר את שידורי חברת החדשות, שנמכרה לשידורי קשת בשווי של כ-280 מיליון ש"ח.
בערב השידורים האחרון של ערוץ 2 ניסתה "קשת" לרכוש את חלקה של "רשת" בחברת החדשות, אך זו סירבה, ו"רשת", ביחד עם ערוץ עשר, תהיה בעלת השליטה בחברת חדשות עשר.
למרות רצונן של "רשת" ו"ערוץ עשר" להתחיל את הערוץ המשותף באוקטובר 2018, ולמרות התכנון הראשוני של ערוץ עשר להפסיק את רצועת הבוקר שלו ב-30 באוקטובר, נדחתה הורדת הרצועה, מאחר שברשות השנייה עדיין לא הוחלט על אישור המיזוג.
יו"ר הרשות, יוליה שמאלוב-ברקוביץ', הציעה לצדדים לבחון חלופות אחרות, לרבות הקלות רגולטוריות, אשר מצריכות שינויים רבים בחוק, לרבות החובה לשדר חדשות מבירת ישראל.
אחת החלופות שהציעה יו"ר הרשות הייתה הפיכת ערוץ עשר לערוץ חדשות.
בערוץ עשר דחו את ההצעה בטענה שהיא נבחנה כבר בעבר והתגלתה כלא רווחית, וככזו שאף תזרז את סגירת הערוץ כתוצאה מהפסדים כספיים רבים.
ב-21 בספטמבר 2018 הודיעה הרשות השנייה הן ל"רשת" והן לערוץ עשר כי המיזוג ביניהן בלתי אפשרי מבחינת החוק, וכי על פי החוק, אם ערוץ עשר יחזיר את רישיונו לשידור באפיק 14, האפיק יוצא למכרז ואילו חדשות עשר תירכש על ידי גוף אחר שאינו "רשת".
ב-7 באוקטובר 2018 קיימה הרשות השנייה לטלוויזיה ולרדיו ישיבה שהייתה אמורה להכריע לגבי עתידו של מיזוג רשת-עשר, ועל עתידה של חברת חדשות עשר, אך ההחלטה לא התקבלה עד לישיבה נוספת ב-8 בנובמבר 2018. בדיון הצביעו תשעה חברי מועצה בעד המיזוג, והמתנגדת היחידה הייתה יוליה שמאלוב-ברקוביץ'.
לאחר אישור הרשות השנייה בנושא המיזוג, ועדת הריכוזיות בראשה של מיכל הלפרין דנה בנושא המיזוג ואישרה אותו.
לאחר אישור המיזוג, ברשת וערוץ עשר הודיעו כי ב-1 בינואר 2019 יתחילו שידורי הערוץ הממוזג.
ב-12 בנובמבר 2018 פורסם כי מנכ"ל ערוץ 10 יוסי ורשבסקי יהיה מנכ"ל הערוץ הממוזג.
ב-17 בנובמבר 2018 פורסם כי קשת חוזרת בה מהסכום שהסכימה לשלם תמורת חלקה השני של חברת החדשות, וכי בניגוד לסיכומים הקודמים שקשת תשלם 140 מיליון ש"ח היא מוכנה לשלם בסביבות 100–110 מיליון ש"ח בלבד, זאת בעקבות שינוי הזמן ברשימת הטלאנטים של הממונה על ההגבלים.
ב-15 בינואר 2019 המהדורה המרכזית של "חדשות עשר" סיימה את שידורי חדשות עשר בשם זה, ובסיומה הוחלף הלוגו במסכי האולפן בלוגו החברה החדש ובמהלך אותו יום גם הסמליל באתר ערוץ עשר הוחלף לזה של רשת 13.
"מהדורת החדשות המרכזית של ערוץ עשר" (2002–2019) – בהגשתה של תמר איש-שלום לסירוגין עם טלי מורנו ונגה ניר נאמן.
"היום שהיה" (2003–2019) – בהגשת גיא זהר ומגישים מתחלפים עד מיזוג רשת-עשר.
"הצינור" (2010–2019) מיטב הסרטונים ברשת, בהגשת טל ברמן.
בעבר הגיש את התוכנית גיא לרר (עד 2015, נקראה התוכנית "צינור לילה").
"מהדורת 19:00" (2011–2019) – מהדורה מוקדמת של כותרות המהדורה המרכזית בהגשת אלי ראכלין.
"המטה המרכזי" (2013–2019) – תוכנית אקטואליה פוליטית בהגשת איילה חסון.
"לבחור נכון" (2017–2019) – תוכנית אורח חיים בריא בהנחיית מיכל צפיר.
"עושות שרירים" (2018–2019) – תוכנית ספורט ועיצוב בהנחיית ענת הראל ושר סנדה.
"אורלי וחי" (2018–2019) – תוכנית העוסקת בבעלי חיים בהנחיית אורלי וילנאי.
שותפו בעבר להגשה היה מוטי קירשנבאום, אשר נפטר ב-2015. שם התוכנית נשמר על מנת להנציח את זכרו.
"אורלי וגיא" (2011–2019) – תוכנית העוסקת בענייני היום, חברה ובנושאים המשפחתיים והזוגיים בהגשת אורלי וילנאי וגיא מרוז.
"בוקר אור" (2016–2019) – תוכנית הבוקר בהגשת מגישים מתחלפים.
"בין החדשות" (2002) – תוכנית אקטואליה יומית בהגשת בן כספית, עמנואל רוזן ויעל דן לסירוגין.
"השבוע בעולם" (2002) – מהדורת חדשות המסכמת את אירועי השבוע בישראל ומחוצה לה בהגשתו של ניצן הורביץ.
"האולפן המרכזי בשישי"–מהדורת חדשות בימי שישי בהגשת גלעד עדין.
"חמש וחצי" (2006–2011) (עבר מערוץ הילדים ב-2006 והופקה על ידי חדשות 10 עד 2011) – תוכנית חדשות ואקטואליה העוסקת באירועי השבוע שחלף, בהגשת גיא זהר.
"השבוע" (2010–2012) – תוכנית המגזין של חדשות 10 ליום שישי, בתחילתה הוגשה על ידי מיקי רוזנטל, בדצמבר 2010 החל גיא זהר להגיש את התוכנית וב-2012 הוגשה על ידי נסלי ברדה.
מחליפה את אורלי וגיא בימי שישי.
"לילה כלכלי" (2009–2017) – תוכנית כלכלה בהגשת גדי סוקניק, בין השנים 2009–2013 הייתה התוכנית בהגשת שרון גל ועם התפטרותו בשנת 2013 המגיש הזמני של התוכנית היה דב גיל-הר.
"ברקוד" (2015) – תוכנית צרכנית-כלכלית בהגשת נגה ניר נאמן.
"אור ומיה" (2016–2017) – תוכנית הבוקר שהחליפה פעמיים בשבוע את אורלי וגיא בהגשת אור הלר ומיה זיו וולף.
"חדר מצב" (2017) – תוכנית חדשות ואקטואליה ששודרה לפני מהדורת החדשות המרכזית.
"אוטוטו שבת" (2018) – תוכנית המסכמת את חדשות היום והשבוע, בהנחיית אלמוג בוקר.
"עובר ושב" (2017–2018) – תוכנית הבוקר הכלכלית של ערוץ עשר, הסוקרת את כותרות היום בהגשת סיון קלינגבייל וסמי פרץ.
בעבר הגישו את התוכנית עופר שלח ומיקי רוזנטל.
"עושות חשבון" (2015–2019) – תוכנית תחקירים בהנחיית העיתונאיות טליה פלד קינן וסיון קלינגבייל.
פזמון היא סדרת דוקומנטרית המספרת את תולדות הארץ כפי שהם משתקפים דרך המוזיקה הישראלית.
שודרה במקור בערוץ yes דוקו.
"אללה אסלאם" (2012) – תוכנית דוקומנטרית על האסלאם הקיצוני באירופה עם צבי יחזקאלי.
"בזהות בדויה" (2017) – סדרה תיעודית על המנגנון הסודי ושיטת הארגון של האחים המוסלמים בסוריה, טורקיה, אירופה וארצות הברית.
"אמהות" (2017) – תוכנית דוקמנטרית הבוחנת את נושא האימהות מכיוון חדש ומנסה להגדיר מיהי אמא עם מירי נבו.
הקברניטים (2018) – סדרה תיעודית של רביב דרוקר, על החלטות הגורליות שעשו מנהיגי ישראל.
"גב האומה" (עברה מרשת) (2015–2019) – תוכנית סאטירה בהנחיית ליאור שליין, בהשתתפות אורנה בנאי, עינב גלילי ואורחים מתחלפים, התוכנית שודרה במשך 8 עונות בערוץ 2 אצל רשת בשם "מצב האומה".
"מה נסגר?" (2011–2018) (עברה לערוץ כאן 11) – תוכנית סאטירית שבה מוצגים קטעים ששודרו בטלוויזיה עם פרשנות של רועי בר נתן
"ערב טוב עם גיא פינס" (2010–2017) (עברה מ-HOT3, ובהמשך עברה לערוץ קשת 12) – חדשות מעולם הבידור בהגשת גיא פינס.
"גם להם מגיע" (2008) – תוכנית בידור קומית בהנחיית ליאור אשכנזי.
"מקום לדאגה" (2008–2009) – תוכנית מערכונים אבסורדית עם דביר בנדק.
"שורדות בבית" (2008–2010) – תוכנית אירוח בהגשת נעמה קסרי וליה גיל.
"של מי השורה הזאת?" (2006–2007) – תוכנית הומור ובידור בהנחיית עידן אלתרמן.
"נבחרת ישראל בטלוויזיה" (2011) – תוכנית בידור ומערכונים בהגשת ירון ברובינסקי.
"לילה טוב עם אסף הראל" (2016–2017) – תוכנית לייט-נייט קומית בהגשת אסף הראל.
"בובה של מדינה" (2013) – תוכנית בידור עם שחקנים ובובות עם אלי יצפאן ושלישיית מה קשור, תוכנית המשך לבובה של לילה.
"עשר" (2012–2015) – תוכנית נלוות ל"גיא פינס" המציגה את עשרת אירועי הבידור המובילים שהיו במהלך השבוע, בהגשת לירון ויצמן
"שעת הדרקון" (2012–2015) – תוכנית נלוות ל"גיא פינס" בנושא אופנה, בהגשת דורין אטיאס.
"לא לפני הילדים" (2007–2009) – עם עידן אלתרמן, יעל לבנטל, יעל שרוני, ורד פלדמן, יוסי מרשק ועוד.
"הרדאר" (2017–2018) – תוכנית חדשות בידור בהנחיית אריאל מרגלית וסיון קליין.
"אמבוש" (2013) – תוכנית מתיחות בהנחיית עפר שכטר.
"הכל אבוד" (2016–2015) – תוכנית בידור ואירוח בהנחיית טל פרידמן, בהשתתפות דב נבון ואורחים מתחלפים.
"בייבי בום" (2014–2019) – תוכנית מציאות תיעודית שתיארה זוגות ברגע לידת ילדיהם.
"זוג מנצח VIP" (2014–2019) – תוכנית מציאות בהנחיית איתי תורג'מן ובהשתתפותם של זוגות ידוענים.
"החיפוש" (2017) – תוכנית מציאות תיעודית בהגשת ענת גורן, המחפשת את האנשים שמישהו רוצה להגיד להם תודה או סליחה.
"חוזרים לחיים" (2018–2019) – תוכנית מציאות על אנשים הזקוקים להשתלת איברים ובמרוץ נגד הזמן.
"ההחלטה" (2017–2018) – תוכנית מציאות תיעודית עם מירי נבו ואלי אילדיס, המלווה אדם במהלך 48 שעות, שבסופם יקבל החלטה גורלית שתשנה את חייו.
"המסע המופלא של אהרוני וגידי" (2011–2018) – תוכנית טיולים ואוכל עם ישראל אהרוני וגידי גוב.
נמכרה לרשת 13 בעקבות המשבר הכלכלי של ערוץ עשר.
"הכרישים" (2006–2007) – תוכנית בהנחיית גיא זהר, בה המשקיעים צופים במוצרים ומיזמים בוחרים אם להשקיע במוצר או לא.
"לרדת בגדול" (2006–2011) – בתוכנית משתתפים אנשים בעלי עודף משקל אשר מעוניינים להפחית ממשקלם.
"קרב סכינים" (2007–2009) – תחרות בישול בהנחיית עודד מנשה ובהשתתפות השף סטפן הצרפתי והשף אלברטו האיטלקי.
בעונותיה השלישית והרביעית, פורמט התוכנית השתנה, וכך גם שמה לקרב סכינים: המשימה ואליפות המסעדות של ישראל, בהתאמה.
"עד סוף העולם" (2014) – זוגות גרושים שמתחרים יחד כדי לזכות בכסף עבורם ילדיהם המשותפים.
"מעושרות" (2011–2014) – תיעוד אירועים בחייהן של שש נשים מהאלפיון העליון.
"היפה והחנון" (2008–2014) – 11 זוגות של יפה וחנון מתחרים זה בזה בשלל משימות, במהלך התוכנית מנסים בני הזוג לשפר זה את יכולותיו של זה בתחומים החלשים שלהם; בהגשת פיני טבגר (בעונות 1–3), מיכאל הנגבי (עונה רביעית)
הרווק (2009, 2013) – קבוצה של נשים רווקות מתחרות על לבו של גבר רווק אחד; בהגשת גיא אריאלי (עונה ראשונה) ואילנית לוי (עונה שנייה)
"הכפר" (2013) – תוכנית בה מתמודדות חמש משפחות על הישרדות בכפר בתנאי ראשית ימיה של מדינת ישראל.
רק משפחה אחת תזכה במיליון ש"ח.
"אהבה על האש" (2014) – תוכנית מציאות שמפגישה בין עולם האוכל לעולם הדייטים.
בהנחייתם של עודד מנשה ועדן הראל.
"הישרדות" (2007–2012) – קבוצת אנשים נשלחת לאתר קשה למחיה, כגון אי בודד, ונדרשת לחיות שם תקופת זמן, להתמודד במשימות שונות ועל-פי תוצאות המשימות לקבל תגמולים ולקבוע מי ממשיך במשחק ומי מודח.
הפקת התוכנית הופסקה לאחר שזכיינית ערוץ 2, רשת, רכשה את זכויות השידור והתוכנית עברה אליה.
"גיבורים" (2016) – סדרת דוקו העוקבת על חייהם של כוחות ההצלה והביטחון.
"מסע עולמי" (עברה מזכיינית ערוץ 2 טלעד בשנת 2006) – תוכנית טיולים ברחבי העולם בהגשת איל פלד.
"וייפאאוט" (2011) – מסלול מכשולים באווירה קומית בהגשת טל ברמן ואביעד קיסוס
"הדור הבא 24/7" (2011) – תוכנית בה איתן אורבך ושלושה מחבריו הרווקים, סגורים בבית הדור הבא, יחד עם 15 בחורות רווקות שמתחרות על לבו ועל פרס של מיליון ש"ח.
בהגשת טל ברמן ואביעד קיסוס
"משחק החתונה" (2012) – חתן וכלה ביום חתונתם מתנסים במשימות שונות, חלקן מוזרות ומצחיקות, בניסיון להשיב לעצמם את ההוצאות על ארגון יום נישואיהם–כל משימה שיצליחו לעמוד בה תזכה אותם בהחזר על חלק מהסכום; בהנחיית טל ברמן ואביעד קיסוס
"טריני וסוזנה" (2011–2015) – תוכנית מייקאובר שבכל פרק מספר אנשים באקראי עוברים מהפך בלבוש
"אקסטרים מייקאובר" (2013–2015) – תוכנית שיפוץ ובניית בתים של אנשים מיוחדים בהנחיית עמוס תמם.
"המתנחל" (2013-2015) – תוכנית מציאות תיעודית בה חנוך דאום משמש כקואצ'ר בביתם של ידוענים במטרה לשפר את חייהם.
"לעוף על המיליון" (2011–2019) – שעשועון טלוויזיה מקורי בהנחיית ירון ברובינסקי.
"תראו מי שואל" (2015–2019) – שעשועון מבית היוצר של יגאל שילון בהנחיית מולי שולמן.
"קופה משותפת" (2018–2019) – שעשועון חדש בהנחיית עינב גלילי.
"5 טבעות זהב" (2018–2019) – שעשועון חדש מבית היוצר של ג'ון דה מול בהנחיית ירון ברובינסקי.
"מצלצלים" (2007–2008) – שעשועון לילי ששודר ממזרח אירופה בהנחיית מגישה ישראלית ובו הצופים מתקשרים ומנסים לענות על החידות שעל המסך.
"ראש בקיר" (2008) – שעשועון בהגשת שי גולדשטיין ודרור רפאל.
"Moon Time" (2013–2014) – שעשועון לילי שמשודר ממזרח אירופה בהנחיית מגישה ישראלית ובו הצופים מתקשרים ומנסים לענות על החידות שעל המסך.
"מישהו בבית?" (2009–2010) – דרור רפאל מגיע לבתים אקראיים ושואל את הדיירים שאלות הקשורות לסביבה בה הם גרים.
"אהבה זה כואב" (2004) – דרמה קומית בכיכובם של דנה מודן ואסי כהן.
"פיק אפ" (2005) – עם בר רפאלי, ששי קשת ואוולין הגואל.
אגדת דשא (2006–2007) סדרת דרמה בכיכובם של סמי הורי, דניאלה וירצר, גלית גיאת, נבו קמחי, אורי גבריאל ודפנה דקל.
"החברים של נאור" (2006–2017) – הקומדיה המצליחה בהשתתפות נאור ציון, בני אבני ומלי לוי.
"חמישה גברים וחתונה" (2007) – דרמה קומית עם מיקי גבע, סמי הורי, נירו לוי, לירון וייסמן, ארז בן הרוש, יחזקאל לזרוב, דאנה איבגי והילה וידור.
"מתי נתנשק" (2008) – בהשתתפותם של עדי עזרוני, ליאור אשכנזי ויעל שרוני.
"המקום" (2008–2009) – בהשתתפותם של אלי אלטוניו, רננה רז ויונתן סגל.
"לאהוב את אנה" (2008–2009) – בהשתתפותם של יאנה גור, משה איבגי ועפר שכטר.
"האמת העירומה" (2008–2009) – דרמת מתח בהשתתפותם של נתי רביץ וליאור אשכנזי.
"מגדלים באוויר" (2009) – דרמה משפחתית עם טלי שרון ואלון אולארצ'יק.
"נשות הטייסים" (2009–2010) – עם טל טלמון, איתמר צור, עדו ברטל, גלית גוטמן והנרי דוד.
"מתלהבת" (2010) – מיני סדרה קומית בכיכובה של מיה דגן.
"כאן גרים בכיף" (2010–2012) – סיטקום משפחתי בהשתתפות נתי קלוגר, גיא לואל, דניאל מורשת, מעיין אלוני וטוני ברמן.
"2.3 בשבוע" (2011) – דרמה בסגנון דוקומנטרי בהשתתפות נועה תשבי ואורי פפר.
"אחת אפס אפס" (2011–2015) – דרמת אקשן משטרתית בהשתתפות עמוס תמם ואפרת דור.
"בנות הזהב" (2011–2016) – סיטקום המבוססת על הסדרה האמריקאית בכיכובן של רבקה מיכאלי, חנה לסלאו, מיקי קם ותיקי דיין.
"אלנבי" (2012) – סדרת דרמה על תעשיית הזנות במועדוני החשפנות עם מורן אטיאס ואביב אלוש.
"פרופיל 64" (2013) – סדרה קומית המבוססת על מה שקורה ביחידה צבאית בכיכובם של דנה פרידר, מיכאל מושונוב ועוד
"מלבי אקספרס" (2013) – סדרה קומית בכיכובם של מיקי גבע, עדי הימלבלוי, קותי סבג המבוססת על ספר באותו השם שכתב מיקי גבע.
ישראל (2013) – סדרה קומית בכיכובו של הבדרן ישראל קטורזה.
"בני ערובה" (2013–2015) – סדרת מתח בכיכובה של איילת זורר, זוכת פרס האקדמיה לשחקנית הטובה ביותר על תפקידה בסדרה.
"חשודה" (2015) – סדרת מתח בכיכובה של מלי לוי.
"אשתו של גיורא" (2015) – סדרת דרמת קומית אשר עוסקת בשחקנית ממורמרת הנשואה לשרברב מיליונר בכיכובם של ליאת אקטע ואורי הוכמן.
"להתבגר" (2015) – סדרת נוער העוסקת בקבוצת נערים המשתתפים בריאלטי, בכיכובם של ריקי בליך ומולי שולמן.
"לה פמיליה" (2015–2019) – סדרה קומית בכיכובם של רותם אבוהב, מריאנו אידלמן ונורמן עיסא.
"הרוסים" (2016–2017) – סדרה קומית בכיכובם של לב ברודינסקי ואדם רבינוביץ'.
"מסובך" (2016–2019) – סדרת דרמה, גבר בן 40, גרוש + שלוש בנות, מתאהב בצעירה אך לא יכול לנהל איתה מערכת יחסים סדירה במקביל לבלגן בחייו.
"שאטו עין כרם" (2017–2019) – סדרת דרמה-קומית שיצרו חנן סביון וגיא עמיר.
"ויקי ואני" (2017–2019) – סדרה קומית חדשה בכיכובה של מגי אזרזר.
זומביט 10 (2003) - תוכנית על מחשבים ודיגיטל בהגשת גל נדיבי.
ככה זה בחיים (2003) - קומדיית מצבים אמריקנית.
קופה ראשית (2018) – סדרה קומית על חייהם של עובדי לקוחות סופרמרקט.
"יורו 2016" – משחקים מטורניר אליפות הכדורגל האירופאי.
"החוליה החלשה" (2002–2004) – בהגשת פנינה דבורין ולאחר מכן חנה לסלאו.
עלה לשידור בעונה נוספת בתור "המופע הבלתי נתפס".
"נקמת המחוננים" (2008) – בהגשת אלי אילדיס.
"שינויים בלוח השידורים" (2008–2009) – בהנחיית ערן זרחוביץ' ושרון טייכר.
"אהרוני" (2009–2011) – תוכנית בישול יומית בהגשת השף ישראל אהרוני.
בכל יום התוכנית עוסק בנושא אחר.
התוכנית משודרת בשידורים חוזרים בערוץ 12.
"הרשות נתונה" (2005–2007) – תוכנית דת בהנחיית עליזה לביא ששודה בימי שישי אחר הצהריים.
נשיונל ג'יאוגרפיק הוא ערוץ טלוויזיה אמריקאי תיעודי העוסק בעיקר בענייני גאוגרפיה, טיולים, בעלי חיים ומדע, בהפקת ארגון הנשיונל ג'יאוגרפיק.
תכניו של הערוץ מקבילים לתכניו של מגזין הנשיונל ג'יאוגרפיק, ובטלוויזיה הערוץ דומה במידה רבה לערוץ דיסקברי בכך שגם הוא עוסק בענייני מדע, טבע, וסרטים תיעודיים.
בארצות הברית, ערוץ הנשיונל ג'יאוגרפיק החל את שידוריו שנים רבות לאחר ארצות אחרות, בשנת 2001, בהפקת אגודת הנשיונל ג'יאוגרפיק וחטיבת הטלוויזיה בכבלים של קבוצת המידה פוקס המאה ה-20 שבשליטת המיליארדר רופרט מרדוק.
את תוכני הערוץ מספק הנשיונל ג'יאוגרפיק, בעוד ערוץ FOX אחראי על השיווק, מכירות, ועריכה.
בשנת 2015 רכשה חברת "פוקס המאה ה-21", את השליטה בנכסי המדיה של נשיונל ג'יאוגרפיק סוסייטי, כולל הערוץ, תמורת 725 מיליון דולר.
בשנת 2019, רכשה חברת וולט דיסני את חברת "פוקס המאה ה-21".
בנוסף, סדרות טלוויזיה בהפקת הנשיונל ג'יאוגרפיק נמכרות גם לרשתות שידור אחרות, מלבד הנשיונל ג'אוגרפיק, כגון ב-CBS וב-ABC.
בישראל ערוץ נשיונל ג'יאוגרפיק משודר עם תרגום לעברית מ-1999. בישראל משודר הערוץ בזכיינות על ידי חברת "טלעד", ומשדר 18 שעות ביממה תכנים בעברית ובאנגלית (עם תרגום לכתוביות בעברית).
ברוב העולם הוא מסחרי וכולל פרסומות בין התוכניות ובמהלכן.
לעומת זאת, הערוץ בישראל אינו כולל פרסומות מסחריות, ובמקומן משודרים "מעברונים" - קטעים הכוללים צילומי נוף, בעלי חיים וכיוצא בזה.
בספטמבר 2019 הערוץ החליט לסיים את שידורי ערוץ נשיונל ג'יאוגרפיק HD, בישראל.
במקומו, ערוץ נשיונל ג'יאוגרפיק ("הרגיל") שעד כה שודר באיכות SD שודרג לאיכות HD.
בינואר 2008 החלה חברת HOT לשדר את שידור הערוץ National Georaphic WILD (אפיק 45), ערוץ המוקדש לטבע, לסביבה וליצורים הממלאים אותה, הנותן דגש על בעלי חיים.
מאוחר יותר עלה National Georaphic WILD גם ב-yes באפיק 43. הערוץ משודר גם בסלקום tv, בפרטנר tv וב+STING.
בספטמבר 2019 ערוץ נשיונל ג'יאוגרפיק WILD שודרג לאיכות HD.
בדצמבר 2007 החלו בישראל שידורים בהפרדה גבוהה.
הערוץ שודר גם בפרטנר tv ובסלקום tv.
ערוץ נשיונל ג'יאוגרפיק ("הרגיל" ב-SD) הוא למעשה ערוץ נפרד, והוא משדר תכנים שונים במעט מאלו של נשיונל ג'יאוגרפיק HD.
זאת לעומת רוב ערוצי ה-HD בהם השידור תואם ביניהם לבין הערוצים המקבילים באיכות הסטנדרטית.
(נקרא בעבר: National Georgaphic Adventure) בעבר שודר בהוט הערוץ שעוסק בטיולים ובהרפתקאות.
זוהי רשימה חלקית של תוכניות שונות מהערוץ.
בנייה מעולם אחר - מיזמים ופרויקטים מיוחדים ברחבי העולם (ביניהם הקינגדה קה, איי התמרים ועוד).
שניות מאסון - סקירה של אסונות שונים.
תעופה בחקירה - סקירה של אסונות תעופה שונים.
חקר כדור הארץ - חקר תופעות שונות בכדור הארץ.
נולדו להרוג - מבט אל מיני בעלי חיים טורפים שונים.
תעשיות על - מבט אל מפעלי ייצור של מכונות שונות (ביניהם: מפעלי פרארי, מפעלי אפאצ'י AH-64).
ככה זה עובד - צמד מדענים הבחינה כיצד דברים נעשים ועובדים.
מצב קריטי - שחזור אירועים מסוכנים בהיסטוריה (ביניהם אפולו 13, מבצע אנטבה ועוד).
ידידותי לסביבה - פיתוחים מקוריים לשמירת איכות הסביבה.
טורפים פרהיסטוריים - תוכנית העוקבת אחרי הטורפים הגדולים של עידן הפלאוזואיקון.
קשרים הנדסיים - הבדרן הבריטי ריצ'רד האמונד יוצא לשלל מקומות ברחבי העולם כדי לחקור ולגלות את ההיבט המדעי וההנדסי שמאחורי המצאות שונות.
כלואים בארץ זרה - סדרה זו מביאה את סיפוריהם של אנשים אשר קיוו לחוות הרפתקאה או להרוויח כסף קל, ומצאו עצמם כלואים בארץ לא להם.
העולם הקיצון - סדרה המסבירה תופעות שונות ברחבי היקום, שואלת שאלות תאורטיות ומנסה לענות עליהם.
העתיד הוא פראי - סדרה המציגה את יצורי העתיד כאשר לא יהיו יותר בני-אדם על כדור הארץ.
הלוחש לכלבים - מאלף הכלבים סיזר מילאן מבקר במספר בתים בכל פרק, שם הוא נענה לבקשות אילוף ייחודיות, תוך לימוד שיטותיו השונות לאילוף.
קוסמוס: מסע לחלל - גרסה מחודשת לסדרה קוסמוס של קרל סייגן ששודרה בשנת 1980, בהנחיית ניל דה-גראס טייסון.
הסדרה תעסוק בעיקר בחקר החלל אך גם בנושאים מדעיים נוספים, בדומה לסדרה המקורית של סייגן.
פינוי כדור הארץ - סדרה המציגה תרחישי קיצון בכדור הארץ ואת הדרכים באמצעותן יכולה האנושות לשרוד.
כוכב לכת קשוח - סדרה מ-2019 המציגה את אתגרי בעלי החיים השונים במגוון אזורי מחיה.
מבריחים בשדה התעופה - סדרה העוסקת בפעילות הרשויות בנמלי התעופה נגד הברחות וזיופים
ערוצי הסדרות של yes הם ערוצי טלוויזיה בלעדיים של חברת yes, בהן משולבות סדרות רכש מחו"ל לצד הפקות מקור ישראליות.
חלק מהערוצים נוסדו על ידי yes, וחלקם בזיכיון מהמפיצים.
נכון ל-2025 משדרים 3 ערוצי סדרות הממותגים בשמות yes TV drama, action, comedy (בערוצים 18-20)
כיום הערוצים הליניאריים הם חלק משירות הצפייה הכולל תכנים ובהם סדרות רבות ב-VOD.
ערוצי סדרות ששידרו עם פתיחת שידורי yes
ערוץ 3 ב-yes - (אפיק 13) עם תחילת שידורי yes, ערוץ 3 של חברות הכבלים שודר גם בלוויין מתוקף חוק השידורים.
+yes (אפיק 6) שידר סדרות, בעיקר בריטיות ומותג כערוץ סדרות איכות בשונה מערוץ 3. בהמשך שידר גם סדרות ותוכניות מקור
סדרות שודרו גם בערוצי הבית הנוספים: "בריזה" – הערוץ הים תיכוני ו-"YTV" – הערוץ לקהל הצעיר.
בקיץ 2003, yes העלתה לאוויר ערוץ סדרות אשר שידר סדרות טלוויזיה בלילות הקיץ.
הערוץ היה זמני וסיים את שידוריו בסוף אותו קיץ.
הערוץ שידר החל מקיץ 2004, ורק בחודשי הקיץ (יולי-ספטמבר), תוכניות מציאות מצליחות מארצות הברית ובריטניה.
בשנים הראשונות, נקרא הערוץ yes REAL וב-2008 החברה תייגה אותו כחלק מ"ערוצי ה-stars" בשם yes stars Real.
במהלך קיץ 2008, הערוץ החל לשדר לראשונה 24 שעות ביממה, 7 ימים בשבוע.
ב-2009, הערוץ עלה שוב עם תוכניות חדשות לחודשי הקיץ.
בשנת 2010 הוחלט שלא להחזיר את הערוץ, ובמקום שובצו תוכניות מציאות באפיק yes stars Next במהלך החודשים אוגוסט-ספטמבר.
אותן סדרות שודרו גם ב-HD, אם היו זמינות באיכות זו.
בקיץ 2011 הוחלט להחזיר את הערוץ, בשם-yes Real.
הערוץ שידר עד-21 בינואר 2012, אז הוחלף על ידי הערוץ yes Oh.
החל מיולי 2018 משודרים בחודשי הקיץ תוכני ריאליטי במסגרת רצועת yes Real בערוץ yesDrama ובשירות yesVOD
ב-22 באוקטובר 2004, העלתה yes ערוץ אשר שידר סדרות אמריקאיות ובריטיות בסופי השבוע (מיום חמישי בשעה 22:00 עד יום ראשון בשעה 06:00).
בהמשך, הערוץ החל לשדר רק בימי שישי ושבת.
הערוץ עלה לאוויר ביוני 2004 (באפיק 8), ומשדר תוכניות, סדרות וסרטים דוקומנטריים מכל רחבי העולם לצד יצירות מקומיות
ב-9 בפברואר 2006, העלתה yes קמפיין מאסיבי להשקת הערוץ, וב-5 במרץ 2006 עלה הערוץ.
ב-4 במרץ 2007, הורחב היקף ערוצי הסדרות ב-yes לשלושה ערוצי סדרות:
yes stars 1 (אפיק 12) – במקום ערוץ yes+.
ב-14 במרץ 2008, החליפה yes את הסמלילים של ערוצי הסדרות: yes stars 1, yes stars 2, yes stars 3. בנוסף, שונה שמו של ערוץ הסדרות והסרטים הישראליים yes ישראלי ל-yes stars ישראלי והוזז לאפיק 15 בצמוד לשאר ערוצי הסדרות.
ב-25 במרץ 2008, עלה ערוץ yes stars HD, אשר שידר סדרות נבחרות בהפרדה גבוהה.
ב-14 בדצמבר 2008, yes מיתגה מחדש את ערוצי הסדרות שלה.
למותג stars נוסף הז'אנר הסדרות המשודרות בהן-
yes stars Drama (במקום yes stars 1) – שידר סדרות דרמה, לייף סטייל וריאליטי.
הערוץ שודר גם בהפרדה גבוהה.
yes stars Action (במקום yes stars 2) – שידר סדרות אימה, אקשן ומדע-בדיוני.
yes stars Comedy – שידר סדרות קומיות.
yes stars ישראלי – שידר סדרות מקור שהופקו על ידי yes או עבורה, ובנוסף, שידר הערוץ סרטים ישראליים.
ב-17 בינואר 2010, בעקבות שינוי מבנה ערוצי הסדרות של המותג yes stars, הערוץ בוטל ותכניו פוזרו בין ערוצי ה-stars הקיימים האחרים ובערוץ חדש במותג yes stars Next.
ב-17 בינואר 2010, שינתה yes את מתכונת ערוצי הסדרות שלה לחמשת ערוצי הסדרות הבאים (ב-20 באוגוסט 2010, מחקה yes את המילה "stars" משמות ערוצי הסדרות):
yes Drama – שידר סדרות דרמה, לייף סטייל וריאליטי.
הערוץ שודר גם בהפרדה גבוהה כ-yes Drama HD.
yes Action – שידר סדרות דרמה, לייף סטייל וריאליטי.
הערוץ שודר גם בהפרדה גבוהה כ-yes Action HD.
yes Comedy – שידר סדרות קומיות.
הערוץ שודר גם בהפרדה גבוהה כ-yes Comedy HD.
yes Base – לשעבר ערוץ 3 ב-yes stars 3, yes, ירד משידור ב-2015.
yes Next – הערוץ עלה לאוויר ב-17 בינואר 2010 (בשם yes stars Next) ושידר עד לקיץ 2010 סדרות מכל הז'אנרים, הפונות בעיקרן לקהל הצעיר.
החל מקיץ 2010, הערוץ שידר סדרות מציאות במתכונת יומית במשך חודש, ולאחר כשבועיים של הפסקה, העלה לוח שידורים, המורכב גם הוא מסדרות מציאות וסגנון חיים, אך הפעם במתכונת שבועית, וזאת עד לסיום שידוריו.
הערוץ שידר באפיק 15, ובגרסת HD – באפיק 515.
yes Oh, yes Edge וערוצי סדרות נוספים
בינואר 2011 הוחלף ערוץ yes stars next בערוץ yes SCI FI.
בערוץ שודרו סדרות פנטזיה ומד"ב.
הערוץ שודר גם בהפרדה גבוהה בשם yes SCI FI HD.
בינואר 2012 עלה ערוץ yes Oh (במקום yes Real באפיק 15) ששידר סדרות בעיקר מבית HBO.
בנובמבר 2015 ערוץ yes Base סיים את שידוריו.
הערוץ שודר מתחילת שידורי yes (תחילה בשמות ערוץ 3 ב-yes stars 3, yes ושודר גם ב-HOT, תחת השם HOT Family עד ינואר 2015.)
ב-2016 נוסף ערוץ ייעודי של yes לסדרת הפנטזיה האמריקאית "משחקי הכס", לקראת עליית העונה השישית.
למרות שהסדרה שודרה עוד קודם לכן בערוץ yes Oh.
בערוץ, שודרו בנוסף לשידורים חוזרים של כל פרקי הסדרה, גם הצצה למאחורי הקלעים, פרשנות של היוצרים ושל השחקנים על התפתחות העלילה והדמויות, טריוויה, מעברונים משעשעים ועוד.
הערוץ סיים את שידוריו בסוף חודש אפריל באותה שנה, עם תחילת שידור הסדרה בערוץ yes Oh.
ב-20 ביוני 2017 הערוץ חזר לקראת עליית העונה השביעית וסיים את שידוריו ביום עלייתה לאוויר.
בנובמבר 2017 מיתגה yes גרפית מחדש את כלל הערוצים, הפרסומים ותוכני ה-VOD.
הפרסומים עברו מצבעוניות וגרפיקה ייחודית לכל ערוץ, לשפה וצבע אחידים למותג yes.
באותו חודש, בעקבות מעבר הערוצים המסחריים לאפיקים 12, 13, ו-14 הוזזו ערוצי הסדרות לאפיקים 15–18.
בדצמבר 2017 נוסף לערוצי הסדרות ערוץ חמישי – yes EDGE ששידר סדרות מבתי ההפקה הגדולים בארה"ב וסדרות מרכזיות נוספות.
הערוץ נכנס לאפיק 18 וערוץ yes OH זז לערוץ 19 אחריו.
ב-2019 ערוץ yes OH ירד מהאוויר, ובמקומו עלה בערוץ 19 'ערוץ הריאליטי'.
ב-2020 ירד גם ערוץ yes edge ומאז משדרים 3 ערוצי סדרות הממותגים כחלק מ"שדרות הערוצים של yes" בשמות yes TV drama, action, comedy (נכון ל-2024 בערוצים 18-20)
ביולי-אוגוסט 2025, לציון 25 שנה ל-yes, עלה למשך חודש ערוץ POP-UP בו שודרו מרתונים של סדרות המקור של yes מכל השנים
עם תחילת השידור בטכנולוגיית הפרדה גבוהה, סדרות מערוצי yes stars שצולמו ב-HD שודרו בערוץ yes stars HD באפיק 501. באפריל 2009, פיצלה החברה את הערוץ לשניים, והוסיפה את ערוץ yes stars Next כששלושתם משדרים גם בHD.
משנת 2011, כל ערוצי הסדרות והסרטים משודרים במקביל ב-HD בממירים תואמים, ובאיכות רגילה בממירים ישנים באותם אפיקים.
כיום מרבית הערוצים משדרים בפורמט Full HD (נקרא גם 1080i) לממירים תואמים, וכן קיימים ערוצי ספורט פורמט ה-4K (נקרא גם 2160p) כמו ערוץ sport5 4K
ביולי 2025 הודיעה החברה ללקוחות הממירים הלוויניים שנותרו שערוצי הסדרות- yes TV drama, action ו-comedy, יחד עם ערוצים נוספים, ימשיכו להיות משודרים באיכות SD בלבד, וזאת במאמץ להעביר לקוחות לשירותים האינטרנטיים (שם כלל הערוצים ממשיכים לשדר באיכות HD) לקראת סיום ההסכם עם חלל תקשורת.
שידור סדרות במקביל לשידור הבכורה בארצות הברית
עם התרבות שירותי הסטרימינג והצפייה באינטרנט, וכן הכנסת הממירים המקליטים, ובניסיון להתמודד עם צפייה פיראטית, החל מ-2014 משודרות סדרות שיוצרות באזז וצפייה בקרב צופים במקביל לשידור הבכורה בארצות הברית.
בערוץ yes Oh עלו במקביל לשידור הבכורה סדרות כמו Glee והמתים המהלכים.
החל מהעונה הרביעית של משחקי הכס ששודרה ב-2014 וכך גם בעונותיה הבאות, הפרקים שודרו בין 3:00 ל-4:00 בבוקר במקביל לארצות הברית (עם תרגום מיידי) ובשידור נוסף בערב הבא.
החברה טענה כי היא הייתה ראשונה בעולם שחתמה על הסכם שידור מקביל עם HBO.
מאז השקת שירות ה-VOD, תכנים רבים מערוצי הסדרות זמינים לצפייה מיידית.
ספריית הסדרות ב-VOD חולקה לספריות משנה תואמות לערוצי הסדרות, בנוסף לקטגוריות כמו סדרות חדשות, פרקי השבוע, סדרות ישראליות, סדרות דוקו, סדרות בינג' וספריית yes London הכוללת סדרות רכש בריטיות.
יחד עם השקת שירותי ה-VOD, נוספו בממירים בעלי יכולות ההקלטה כמו ה-yes-max, אפשרות הקלטה מראש, ובהמשך גם ה-StartOver- שאיפשרה צפייה מהתחלה בשני הפרקים האחרונים ששודרו בכל אחד מהערוצים הבלעדיים של yes, ואפשרות ה-prime-time- צפייה נדחית בתכנים ששודרו בשועות השיא שבוע לאחור
נכון ל-2025 קיימים 3 שירותי VOD השונים ביניהם מבחינת התכנים- שירות +yes המעביר שידורים על גבי האינטרנט (OTT), שירות +sting האינטרנטי המוזל, ושירות ה-VOD בשידורי הלווין הוותיקים.
בלוויין, במקביל לשירות המלא, קיים שירות VOD simple הכולל רק את ספריות הסדרות yes Drama, yes Action, yes Comedy שזמינים כערוצים ליניארים בחבילה הצרה, וכן סדרות ישראליות וסדרות ששודרו בעבר.
כיום רוב הסדרות החדשות עולות ישירות ל-yes VOD ומפורסמות בפרסום ייעודי, ובמקביל משודרות בשידור ליניארי גם באחד מערוצי הסדרות.
yes TV Drama – המשדר סדרות דרמה, דרמות נעורים, סגנון חיים וריאליטי.
yes TV Action – המשדר סדרות פעולה ומתח.
yes TV Comedy – המשדר סדרות קומדיה, מופעי סטנדאפ ותוכניות בידור.
משודר באפיק 20, שודר בעבר באפיק 7 ו-15.
yes ישראלי – משדר סרטים ישראליים קלאסיים וחדשים, וכן סדרות ישראליות חדשות ובשידורים חוזרים.
משדר באפיק 4 (בעבר שודר באפיק 6 כ-yes קולנוע ישראלי).
yes דוקו – ערוץ תוכניות, סדרות וסרטים דוקומנטריים מכל רחבי העולם לצד יצירות מקומיות, משדר באפיק 8.
ערוצי סדרות שירדו מהאוויר או מותגו מחדש
+yes: ערוץ אשר החל בשידוריו עם תחילת שידורי yes.
שידר סדרות בריטיות, אמריקאיות ואוסטרליות תחת הסלוגן "סדרות יוצאות מן הכלל".
ב-2007 הוחלף בערוץ-yes stars 1.
ערוץ 3 ב-yes (ערוץ 3): עם תחילת שידורי yes, ערוץ 3 של חברות הכבלים שודר גם בלוויין מתוקף חוק השידורים/ בערוץ שודרו במשותף סדרות רכש, ובעת שידור סדרות מקור של הכבלים, שודרו סדרות מקור של yes או סדרות רכש חלופיות.
עם פקיעת החוק, ב-2007 הערוץ הוחלף בערוץ-yes stars 3 ששידר תוכני yes בלבד
YTV ערוץ בו שודרו מאז תחילת שידורי yes תוכניות ריאליטי, פעולה וקומדיה לצעירים.
מותג מחדש כ-yes Y ובהמשך ירד מהאוויר
ערוץ "בריזה"- שידר סדרות ותוכן ים תיכוני.
הערוץ עלה יחד עם תחילת שידורי yes.
Yes Base: החליף את ערוץ 3 ב-YES, ערוץ בו שודרו סדרות רכש מפורסמות לכל המשפחה.
שודר במקביל בהוט בשם "Hot Family"
yes stars ישראלי\ ערוץ הקולנוע הישראלי: ערוץ שכל תכניו דיברו עברית.
yes Weekend: ערוץ בו שודרו בסופי שבוע בלבד סדרות של מדע בדיוני, מתח וריאליטי.
yesSTARS: ערוץ בו שודרו סדרות ותוכניות רכש מכל הסוגים.
בהמשך מיתוג זה הפך לשמם של כל ערוצי הסדרות של yes.
yes Next: ערוץ בו שודרו סדרות מכל הז'אנרים המיועדות לצעירים.
ערוץ משחקי הכס: ערוץ ייעודי לסדרה "משחקי הכס" שעלה החל משנת 2016 לקראת עלייתה של עונה חדשה.
yes Oh- ערוץ ששידר סדרות בעיקר מבית HBO.
yes EDGE- ששידר סדרות מבתי ההפקה הגדולים בארה"ב וסדרות מרכזיות נוספות
מזֶה (בגאורגית: მზე; באופן מילולי: "השמש") הוא ערוץ טלוויזיה פרטי הממוקם בטביליסי, בירת גאורגיה.
משנת 2005 הוא משדר בעיקר שידורי ספורט ובידור.
הערוץ נוסד באפריל 2003. המייסדים ובעלי הערוץ הראשונים היו הבנקאי ושר הכלכלה הגאורגי לשעבר, ואנו צ'חארטישווילי, ויצרן המלט חבר הפרלמנט, דוד בז'ואשווילי (אחיו של גלה בז'ואשווילי, שהיה באותם ימים ראש המועצה לביטחון לאומי של גאורגיה), שהצטרף בשנת 2004. כל אחד מהם החזיק ב-50% מהמניות.
במחצית הראשונה של 2005 נותר בז'ואשווילי הבעלים היחיד של הערוץ.
בשנה שלאחר מכן, ב-4 בינואר 2006, הוא מכר 78% ממניותיו בערוץ לבעל המניות שהחזיק ב-100% ממניותיו של ערוץ הטלוויזיה רוסתווי 2, קיבר חלוואשי.
ביולי של אותה שנה, ירדה מן המרקע בגאורגיה, תוכנית הטוק-שואו הפופולרית "ארצ'בניס סר'וורקזה" ("על סף הבחירה"), לאחר שהתוכנית פקפקה בגרסה הרשמית של מותו של ראש ממשלת גאורגיה זוראב ז'ווניה.
הסיבה הישירה להורדת התוכנית הייתה ביקורת שהעביר חבר הפרלמנט, גיגה בוקריה (כיום סגן שר החוץ של גאורגיה), ממפלגת השלטון בגאורגיה על אופן סיקורה את הפגנות האופוזיציה ביוני של אותה שנה.
מנהלי הערוץ הודיעו על סגירת תוכנית הטוק-שואו, ופיטורי העורכים שעסקו בענייני פוליטיקה, עקב שינוי בפורמט השידורים של הערוץ, לדבריהם.
בקיץ 2006 מכר בז'ואשווילי את יתרת מניותיו בערוץ לחברת "גאורגיאן אינדסטריאל גרופ", וחלוואשי מכר את החזקותיו לחברת "גאוטרנס" ("GeoTrans").
כשהמטרה הייתה ליצור חברת החזקות לשני ערוצי הטלוויזיה מזה ורוסתווי 2. סכום העסקה נותר לא ידוע.
העסקה, שהושלמה רק בינואר 2007, הייתה כי חלוואשי, שהיה חבר קרוב של איראקלי אוכרואשווילי, יחזיק ב-78% ממניות החברה החדשה ויתרת 22% יועברו לבעלות חברת "סאקצמנטי" שבבעלות דוד בז'ואשווילי.
בתחילת 2007 אוחד ערוץ מזה עם רוסתווי 2 ותחנת הרדיו "סטריאו 1", תחת מטרייה אחת.
במרץ 2008 הודיעה קואליציה של ארגוני אופוזיציה בגאורגיה על החרמת ערוצי הטלוויזיה מזה ורוסתווי 2, בטענה כי דיווחיהן מוטות לטובת שלטונו של מיכאיל סאקשווילי בגאורגיה.
לאקט זה של האופוזיציה קדמה אמירה מטעם הנהלת רוסתווי 2, כי יש להשעות את שיתוף הפעולה עם מנהיג האופוזיציה לבאן ג'צ'צ'לידזה עד שיתנצל על התבטאות מעליבות כלפי עיתונאים של התחנה.
כיום מחזיקה "גאורגיאן אינדוסטריאל גרופ" ב-45% ממניות החברה ויתרת המניות מוחזקות על ידי קבוצת "גאומדיה" ("GeoMedia") המחזיקה גם ברוב מניותיה של רוסתווי 2. החברה רשומה באיי מרשל.
ערוץ מצו (Mezzo TV) הוא ערוץ טלוויזיה צרפתי המשדר תוכניות מוזיקה קלאסית, אופרה, בלט, ג'אז ומוזיקת עולם.
הערוץ נוסד ב-1992 בשם "France Supervision", וב-1998 קיבל את שמו הנוכחי.
נכון לשנת 2008 יש לו 16 מיליון מנויים ב-38 מדינות בעולם.
הערוץ משודר גם בישראל, למנויים בחברות HOT ו-yes+.
הערוץ ירד משידורי yes בסוף דצמבר 2017, וחזר לשידורי yes (באפליקציית yes+ בלבד) בפברואר 2024. HOT הודיעה על כוונתה להוריד את שני ערוצי מצו משידוריה ב-18 בספטמבר 2019. בעקבות מחאה ציבורית של צרכני מצו בישראל, HOT חזרה בה מהחלטתה.
ערוץ נוסף תחת מותג Mezzo הוא "Mezzo Live" (לשעבר "Mezzo Live HD"), המשדר קונצרטים בהופעה חיה וקונצטרים המוקלטים מראש.
הערוץ עלה לראשונה בישראל ב-HOT.
בפברואר 2024 הערוץ עלה בשירות האינטרנטי של YES+ באפיק 209.
ערוץ מאיר לילדים הוא אתר אינטרנט הכולל תוכניות מקור חינוכיות וערכיות-דתיות לילדים מבית היוצר של מכון וערוץ מאיר ומתאים לילדים בגילאי 4-12. ניתן לצפות בתכנים בתשלום במסגרת תוכנית המנויים באינטרנט.
בעבר, היה ניתן גם לצפות בטלוויזיה בכבלים ובלוויין בערוץ 96 ב-yes וב-HOT במסגרת שידורי ערוץ מאיר,
תוכניות הערוץ עוסקות בין השאר בערכים חברות, אחריות, ידע, אהבת תורה, מועדי ישראל, כבוד לזולת, לצד תוכניות מדע וטיולים.
חלק מהסרטונים ניתנים לצפייה בחינם, אך מרבית הסרטונים בתשלום.
ערוץ מאיר לילדים הוקם בשנת תשס"ז (2007).
הוא כלל תוכניות של הרב לוי סודרי, ואת סדרת החדר של טוביה, עם טוביה רוזנפלד, אותה יצר אסי צובל, שבהמשך הצטרף לסדרה בתור שחקן, ושם הסדרה שונה בהמשך ל"אסי טוביה וחברים" והיא הפכה לתוכנית הדגל של הערוץ.
בתחילה עבד צוות התוכנית במקלט של המכון.
כעבור כמה שנים נבנה אולפן חדיש עם תפאורה.
עם שדרוג תנאי הצילום, שודרג גם אתר הערוץ ונוצרו קטגוריות נוספות כמו פינת מדעים וטבע, בלוג פעיל, משחקים הגרלות נושאות פרסים והפעלות.
במסגרת ערוץ מאיר שודרגו כל הסרטים לאיכות HD.
ערוץ מאיר לילדים מחולק לשלוש חטיבות מרכזיות: עולם הווידאו, עולם התוכן, ועולם המשחקים.
בעולם הווידאו מופקות כל שנה תוכניות מקור בנושאים רבים: סדרת הרפתקאות, דרמה קומית, סיפורים היסטוריים, תוכניות דוקומונטריות, תוכניות אירוח, שעשועונים, תוכניות מדע, טיולים, בישול ועוד.
עולם התוכן כולל בלוג אינטראקטיבי, פורום, הפעלות, חידות ויצירות לילדים.
בעולם המשחקים ניתן למצוא משחקי חשיבה, אסטרטגיה, אקשן, ונסיעה.
באתר ניתן למצוא גם: דף תוכניות בחינם, וחנות מזכרות דיגיטלית.
משנת ה'תשע"ז החלו בערוץ לעבוד על עלון שבועי - 'מאירי', העלון כולל: רעיונות מפרשיות השבוע, סיפורים בהמשכים, ודף תשבצים חידונים ותפזורות.
בשנת ה'תשפ"ג נסגר העלון, ובמקומו בחלה להופיע 'פינת הילדים של ערוץ מאיר לילדים' בעלון באהבה ובאמונה של מכון מאיר.
לערוץ כ-79 סדרות ששודרו הם:
בתקשורת נתונים, ערוץ תקשורת הוא מדיום שנעשה בו שימוש להעברת מידע משולח למקבל על ידי אותות.
ניתן להפריד בין ערוצי תקשורת חוטיים (למשל סיבים אופטיים, כבלים קואקסיאלים) לבין ערוצי תקשורת אלחוטיים (למשל לוויינים) בהם המידע עובר דרך תווך טבעי כמו אוויר או חלל.
הפרדה מקובלת נוספת היא בין ערוצי שידור חד כיווניים לדו כיוונים, וכן בין ערוצי תקשורת מנקודה לנקודה, לערוצי תקשורת בהם מבצעים שידור (Broadcast).
סוגיה עיקרית בערוצי תקשורת היא אמינות השידורים, שנפגעת כתוצאה מרעש.
המטרה במידול ערוץ תקשורת היא היכולת לחזות את מאפייניו, לרבות אמינותו.
ניתן למדל ערוץ באופן פיזיקלי על ידי חישוב של התהליכים הפיזיקליים שעוברים האותות.
לדוגמה, בתקשורת אלחוטית ניתן למדל את הערוץ על ידי חישוב של אופי ההחזרה של אותות מפני השטח של אובייקטים הנמצאים בסביבה.
ניתן גם להכניס לחישוב מספרים אקראיים כדי לדמות התערבות חיצונית או רעש אלקטרוני אצל הצד המקבל.
מודלים נפוצים הם "ערוץ רעש לבן גאוסי אדטיבי" ו"ערוץ דעיכות ריילי".
ניתן למדל ערוץ באופן סטטיסטי.
ערוץ התקשורת מיוצג על ידי שלשה של: הקלט , הפלט , ופונקציית המעבר .
פונקציית המעבר מהווה את ההסתברות שאם המקבל קיבל , השולח שלח בדיוק .
כמו כן ניתן לשלב בין האופנים הפיזיקלי והסטטיסטי.
מבחינת כיוון זרימת המידע, ערוצי תקשורת נחלקים לשלושה סוגים:
תקשורת חד-כיוונית (Simplex) המידע זורם רק בכיוון אחד, מהצד המשדר אל הצד הקולט.
תקשורת כזו מתקיימת בשידורים של תחנת רדיו וערוץ טלוויזיה.
תקשורת דו-כיוונית לסירוגין (Half-Duplex) המידע זורם בשני הכיוונים, אולם לא בו-זמנית – בכל רגע נתון המידע זורם בכיוון אחד בלבד.
תקשורת כזו מתקיימת במכשירי קשר, שבהם כדי לשדר על מחזיק המכשיר ללחוץ על כפתור המאפשר לו, ורק לו, לדבר.
תקשורת דו-כיוונית מלאה (Full-Duplex) המידע זורם בשני הכיוונים, גם בו-זמנית.
תקשורת כזו מתקיימת במכשיר טלפון ובשיחה פנים אל פנים.
ערוצון הוא תצורת נוף הנוצרת מזרימה של מים על גבי מדרון.
זרימת המים גורמת לסחיפה של הקרקע וליצירת תעלות טבעיות גדולות.
ערוצון הוא שלב מתקדם של חרץ (ריל).
חרץ שכבר נוצר, חשוף למגוון רחב של כוחות בליה אשר עשויים להגדיל את קוטרו ואת היקף ספיקתו.
כאשר עוצמת הגשם גדלה ונפחי הנגר העילי ממשיכים להאיץ מתגברת שחיקת התשתית וקירות החרץ.
כתוצאה מכך, מוסרת כמות גדולה של חומר קרקע.
ערוצון מוגזר כתעלה בעומק של יותר מ-30 ס"מ, ועל כן וגודלו מהווה מטרד לפעילות חקלאית.
סחיפה של קרקע והיווצרות ערוצונים תלויה הן בנוכחות ועוצמת זרימת מים על פני הקרקע (נגר עילי) והן בתכונות הקרקע ומידת השיפוע של המדרון.
נוכחות ועוצמת זרימת המים בנגר העילי: כמות מים נכנסת למערכת באמצעות ירידת גשמים.
כאשר שיעורי החלחול של הקרקע יהיו נמוכים מכמות המים ייווצר נגר עילי.
מהירות זרימתו של הנגר העילי מושפעת במידה רבה מעוצמת הגשם היורד ומתדירות הממטר.
גשם שירד בעוצמה רבה ובתדירות ממושכת יכניס כמות מים רבה למערכת בזמן קצר יחסית, המים ישאפו לנוע מהר יותר על מנת לפנות מקום למים החדשים שנכנסים למערכת.
שיפוע המדרון: מהווה תפקיד בהאצת זרימת המים ובעוצמתם.
קיים קשר ישר בין גובה שיפוע המדרון לבין מהירות זרימת המים עליו.
זאת בעקבות השפעתו של כוח הכבידה.
תכונות הקרקע: תכונות כימיות ופיזיקליות שונות קובעות את כוח התנגדות הקרקע לסחיפה דרך השפעתן על תלכוד החלקיקים בקרקע (אגרגטים).
תכונות כגון מרקם הקרקע, מליחות, תכולת גיר, תכולת חומר אורגני, ריכוז נוטריינטים.
נוכחות צומח על פני הקרקע: כיסוי צומח הוא גורם מגביל רב משמעות על היווצרות נגר עילי.
נגר עילי אכן נוצר כתוצאה מירידת משקעים רבים, אך טיב זרימתו ומהירותו תלויים גם בצפיפות הצומח באזור.
הסוג הראשון הוא קרום הנוצר על ידי מיקרואורגניזמים בשם כחוליות.
הכחוליות מבצעות תהליכים ביוכימיים בקרקע ובכך מצמידות את גרגירי הקרקע זה לזה.
בהתחשב בתנאים שלהלן, ערוצון יהיה נפוץ בקרקעות ובאקלימים הבאים:
היווצרות ערוצונים אופיינית בקרקעות בהן שיעור חידור המים נמוכים והתפתחות נגר עילי דומיננטית.
קרקעות הלס בצפון הנגב - קרקעות אלו מכילות שיעור גבוה של סילט (40%) וכמות סבירה של חרסית (20%).
היווצרות והתפתחות ערוצונים נפוצות באזורים צחיחים וצחיחים למחצה.
אזורים אלה מאופיינים בכמויות משקעים יחסית נמוכות בין 200–800 מילימטרים בשנה, ובאידוי גבוה.
באקלים מסוג זה הקרקע תהיה לרוב יבשה, אטומה יחסית לחדירת מים ודלה בכיסוי צומח.
בתנאים כאלו נגר עילי בתת-רוויה יתפתח בקלות ויצור או יפתח ערוצונים.
בנוסף גם באקלים ממוזג עם גשמים רבים יכולים להתפתח ערוצונים בעקבות נגר עילי ברוויה.
השפעת האדם על היווצרות ערוצונים
עיבוד אינטנסיבי של הקרקע באמצעות כלים חקלאיים גורם להינתקות קשרי התאחיזה בין חלקיקי הקרקע ושבירת התלכידים האורגנים אשר בתוכה.
הדבר גורם להחלשות הקרקע וכתוצאה מכך הקרקע אינה חזקה מספיק על מנת להתנגד לכוחות הגזירה של המים הפועלים עליה.
בדרך כלל, פעולת החריש אשר תפקידה לחרוש ולהפוך את האדמה, הכרחית כדי לשפר את אוורור חדירת המים דרכה, אך פעולה זו, לעיתים, משיגה את האפקט ההפוך, כפי שנכתב לעיל.
משקל הטרקטורים גורם לקרקע להתהדק ותוך כדי כך הופך אותה חשופה יותר לסחיפה.
ניצול אינטנסיבי של הקרקע- שימוש חוזר של הקרקע לגידול יבולים במשך זמן שלא מאפשר לקרקע להתחדש.
דבר זה מוביל לפגיעה באיכות הקרקע ולירידה בתפוקה (פרודוקטיביות) שלה.
קרקע לא מטויבת חלשה יותר.
שריפת יערות וצומח- האדם מבצע שריפות מבוקרות על מנת להכשיר אזורים לצרכיו.
שריפות אלה לעיתים יוצאות משליטה ומתפשטות לתוך יערות ושטחי בר.
שטחים אלה נותרים חשופים, ללא תאחיזה של שורשי הצמחים ונהיים עמידים פחות לשטיפה וסחיפה.
רעיית יתר– תופעה בה חיות המרעה ניזונות מהצומח במהירות הגבוהה מקצב ההתחדשות שלו.
האדמה הופכת דלילה מכיסוי צומח, והיא נותרת חשופה ללא הגנה מפני תהליכי סחיפה.
בנוסף העדר מהדק את הקרקע בצעדיו ואוטם אותה.
אטימות זו מעודדת את זרימת הנגר העילי.
חפירת בורות ותעלות- ערוצון, עם התנאים המתאימים, מתפתח במהירות במקומות בהם קיימים כבר בורות וסדקים.
זאת כיוון שהמים נקווים בבורות, מאיצים בתוכם את תהליכי הבליה ומרחיבים אותם עד כדי יצירת נתיבי זרימה.
סלילת כבישים- מדרונות מלאכותיים, הנוצרים לשם סלילת הכביש, מפרים את מרקם הנוף הטבעי ואת מבנה הקרקע.
שכבות הקרקע, החשופות כעת, רגישות יותר לכוחות הבליה על ידי המים.
זאת כיוון שזווית התנוחה של החלקיקים זה על גבי זה משתנה, קשרי התאחיזה, אשר עד כה אחזו את החלקיקים יחדיו, נשברים וכוחם להיאחז אחד בשני יורד.
בנוסף, הכביש, שעשוי אספלט אטום, בעצמו מהווה מסלול להובלה מיטבית של נגר עילי.
המים לא מחלחלים בדרכם, ומלוא כמות המים ממשיכה לזרום כנגר.
ברגע שהנגר מגיע למדרון, אפילו אם קטן, קיימת שאיפה של המים לזרום לכיוון כוח הכבידה, מטה.
בעקבות כך, זרימת הנגר העילי גדלה וכך גם השפעת התרכזותו באזור המסוים.
חשוב להוסיף שלרוב השיפוע המלאכותי תלול וחסר כיסוי צומח.
במדרון שכזה, כוח הכבידה משפיע במידה ניכרת על מהירות ועוצמת הנגר העילי, ביחס ישר לרמת תלילות המדרון.
אי נוכחות של צומח על המדרון המלאכותי משאירה אותו חשוף לבליית הקרקע על ידי זרימת הנגר העילי.
שבילים הנוצרים מעדרי בקר ורכבים- אלה מהדקים את הקרקע, פוגעים ביכולת ספיחת המים שלה, וכך מעודדים נגר עילי.
היווצרות ערוצונים מהווה מטרד בקשת רחבה של תחומים.
זאת מכיוון שרוחב ועומק הערוצון יכולים לגדול עד כדי השפעה על מרקם הקרקע וערעור המבנה שלה.
בנוסף, בתהליך היווצרות התעלה מוסרת השכבה העליונה של הקרקע ולכן הקרקע הופכת פגיעה יותר לסחיפת משאבים על ידי המים הזורמים בתעלה.
משאבים כגון מים, קרקע, חומר אורגני ונוטריינטים זורמים מהמדרון לאפיק.
כתוצאה מכך המדרון מאבד משאבים ופוריותו והמגוון שבו מדלדלים.
על כן תוצאות היווצרות הערוצון לרוב פוגעות בשדות חקלאיים, במבנה המדרונות, ערעור הקרקע תחת כבישים.
הסחף שמקורו בערוצונים עלול לסתום מקווי מים במורד הזרם.
אנשי מקצוע מנסים לטפל בבעיה בדרכים שונות.
דוגמאות לכך הן דרכים הננקטות כטיפול מונע כגון: יצירת תעלות בטון מלאכותיות בצידי כבישים ובמדרונות, אשר ינתבו אליהן את זרימת המים.
וכן, ייצוב ערוצונים קיימים על ידי נטיעת עצים בתוכם, על מנת למנוע סחיפת קרקע נוספת.
במקביל, בשדות חקלאיים יש קושי מסוים להתמודד עם בעיית היווצרות הערוצונים.
לרוב קיימת אי יעילות בעיבוד הערוצון על ידי כלים חקלאיים, כלומר, ניתן לכסות את הערוצון אך באירוע הגשם הבא הקרקע תסחף והמצב יחזור לקדמותו.
לכן ברוב המקרים, החקלאי יעדיף לזרוע את שדהו לצד הערוצון ולא עליו או בתוכו.
ערוץ "לוּלי" הוא ערוץ טלוויזיה מבית היוצר של ערוץ "הופ!" שנחנך ב-2004 ומיועד לפעוטות מגיל של מספר חודשים על גיל 3.
הערוץ משודר באפיק 76 ב-HOT וב-NEXT TV.
ב-17 במרץ 2025 עלה הערוץ ל-yes+ ו-STING+ באפיק 95. עם עליית הערוץ, עלתה גם ספריית SVOD בתשלום ב-+yes וב-+STING.
ערוץ "לוּלי" החל את שידוריו ב-2004 ופותח בהתייעצות עם פסיכולוגים, אנשי חינוך ומומחים להתפתחות הילד.
תוכניות הערוץ מציגות לפעוטות אותיות, מספרים, אומנות, מוזיקה, תנועה, צבעים, צורות, חיות, כלי נגינה, פירות, ירקות וכלי תחבורה.
ב-2010 נמכר ערוץ "לוּלי" לחברת התקשורת הפולנית Orange ברשת IPTV ומאז משודר בדיבוב מלא לפולנית.
פעם הערוץ שודר בשפות ערבית, אנגלית, ספרדית, טורקית, רומנית - השפה שגם הייתה בערוץ "הופ!" ושני ספיישלים ברוסית והם נקראו תחת השם "Luil TV".
הלוגו והדמות של הערוץ הוא אפרוח ששמו כשם הערוץ.
דמותו של לולי כיכבה במופעים והצגות לצד ליאורה שלזינגר, גיא פרידמן ועוד, וכן יצאה גם להתארח בגני ילדים (מדי שנה בפורים), בתי חולים וכד.
סביב דמותו של לולי יצאה סדרת בובות, ספרי ילדים ומרצ'נדייז נוספים.
בשנת 2025 חזר הערוץ באנגלית ליוטיוב ושידר את הסדרה "גלולי" עם הלוגו החדש של הערוץ, וכן העלה "Short" ביוטיוב של הסדרה "מה עושים היום?".
מבין שאר ערוצי לולי שנרכשו בעולם, הערוץ הטורקי של לולי הוא הערוץ היחיד ששידר תוכניות רכש.
מביניהן נמנים: וויבולו, רה רי האריה, צ'ארלי דוב קטן, טין טן וכדומה.
בנוסף, הערוץ הפולני של לולי שידר את התוכניות "הקונצונים" ו"דפנה ודודידו" בדיבובים שהופקו במיוחד עבורם.
את שיר הערוץ ביצעה והלחינה ליאורה שלזינגר, שאומרת את המשפט "לולי" במעברוני הערוץ והלחינה גם את המעברונים, וכן הייתה חברה בצוות ההקמה של הערוץ.
בנוסף, שלזינגר ידועה בתור המגישה של התוכנית "רגע של חיבוק" שפתחה את שידורי הערוץ לראשונה.
לעומת זאת, שיר ה"לילה" של הערוץ, ששודר לראשונה בשנת 2009, נכתב על ידי מירי מיירס ואותו הלחינו ועיבדו אופיר גל ואורי קליאן מטעם "סופה סאונד", בביצוע של הזמרת דפנה ארמוני.
במעברוני הערוץ, הופיעו לצד לולי שני אפרוחים (ככל הנראה, אחים שלו).
כל מעברון שודר בכל שעה ביום, ועסק ב"מה עושים", כגון: מתעוררים (בוקר טוב), הולכים לישון (לילה טוב), מנוחת צהריים, זמן לאכול, משחקים ועוד.
במשך השנים, נחשפו במעברונים גם הוריו של לולי ואחיו, וכן היו מעברונים בהם רואים מה לולי אוהב, כמו: לטייל בטבע, לראות חיות וכדומה.
בנוסף, גם היו מעברונים של עונות השנה וחגי ישראל כגון פורים, פסח, ראש השנה, שבועות, חנוכה, סוכות, ט"ו בשבט, יום העצמאות ול"ג בעומר.
(שודרה לפני בהופ), חברים בכף היד, סיפורים שלולי אוהב (עדיין משודר), רכבת החידות, בוטי ורובוטי (פילרים), נצנוצים (עדיין משודר), לולי אוהב...
(פילרים - עדיין משודר בשעות 7:16 8:45 12:05 ו18:30), מה שייך?, לוליינים (פילרים), בשתי ידיים, קפיץ קפוץ, בונים מבלונים, בבקתה של סבתא ננה, ספר הצורות, ספר הצבעים, סיפורי בדים (עדיין משודר), חפצים מתלוצצים (שודרה גם בהופ ועדיין משודר בלולי), דו רה מי?
דו רה מה?, צוויץ צוויץ, ניפי, משחקים על בטוח עם גלי ובובי, איציק הליצן.
הופלה (שודרה לפני בהופ), קרן ואור, טיק טאק (שודרה לפני בהופ), וויבולו, הפיצפונים, הגן הקסום...
(שודרה לפני בהופ), טיגי הטיגריס, צ'רלי ודודו (שודרה לפני בהופ), פינוקי (שודרה לפני בהופ), שמוף, דאגי, להלילו, טלטאביז (שודרה לפני בהופ לזמן קצר ובסוף עברה ללולי), כדוריקים, גבע וגולי, משי וצמר, קוף אחרי בן אדם, פפה (שודרה לפני בהופ ובסוף עברה ללולי), אלי פילפילונת, סיפור בפלסטלינה, פוקויו, טין טן.
מוסאווא הוא ערוץ טלוויזיה מסחרי פלסטיני המיועד למגזר הערבי המתגורר בישראל.
הערוץ הושק ביוני 2015 על-ידי שר התקשורת הפלסטיני, ריאד חסן, שטען כי הערוץ לא ישדר תכנים שיפגעו בשלטון החוק בישראל.
הערוץ הושק ביוני 2015 תחת השם ערוץ "פלסטין 48" (فلسطين 48) על ידי הרשות הפלסטינית ואש"ף, במטרה לספק תכנים לערביי ישראל.
פעילות הערוץ תחילה התבצעה מהעיר נצרת, ישראל, וזאת למרות שלא שידר מאולפן רשמי אלא מהשטח בלבד.
סוגיית הקמתו של ערוץ טלוויזיה זה הפכה למוקד מחלוקת פוליטית בין מפלגות שונות אך לא מנעה את הקמתו.
בספטמבר 2015 שינה הערוץ את שמו ל"מוסאווא" (قناة مساواة - בתעתיק מדויק: קנאת מסאואה - "ערוץ שוויון") שפירושו בעברית "שוויון".
בשנת 2016 השיק הערוץ אתר אינטרנט חדשני המכיל לוח שידורים, תוכניות מוקלטות ושידורים ישירים, וכמו כן אפליקציה לטלפון הנייד.
בחודש יוני 2016 חתם השר לביטחון פנים של ישראל, גלעד ארדן, על צו המורה על סגירת הערוץ.
לאחר הסגירה, הועברה פעילותו של הערוץ אל העיר רמאללה, לרשות הפלסטינית, ושידוריו מועברים גם דרך אתר האינטרנט הקנדי glARAB.
זוהי רשימת כל ערוצי הטלוויזיה המשודרים לקהל השוודי.
ערוצים המשודרים ברשת השידור היבשתית מסומנים ב"DTT".
SVT24 (חדשות, ספורט, שידורים חוזרים) (HD) (DTT)
UR - שירות השידור החינוכי של שוודיה, משדר בערוצים SVT1 ו-SVT2
SVT World (בינלאומי) (משודר רק בפינלנד)
הערוצים הציבוריים ממומנים בידי אגרת שידור ומשודרים בשידור חופשי.
כמו כן ל-SVT יש 21 ערוצי טלוויזיה מקומיים.
אלו ערוצי טלוויזיה שנמצאים בבעלות פרטית, ומיועדים לשידור בשוודיה, גם אם אינם משדרים מהמדינה.
TV4 הוא הערוץ המסחרי היחיד אי פעם ששידר ברשת השידור היבשתית האנלוגית, אך עם תחילת השידורים הדיגיטליים המונופול שלו בשידורים המסחריים נשבר.
ערוץ דיסקברי (בגרסתו השוודית) (דוקומנטרי) (DTT)
קומדי סנטרל (בגרסתו השוודית) (DTT)
MTV (בגרסתו השוודית) (מוזיקה/בידור) (DTT)
ניקלודיאון (בגרסתו השוודית) (ילדים) (DTT)
ניק ג'וניור (בגרסתו השוודית) (ילדים) (DTT)
ניקטונס (בגרסתו השוודית) (ילדים) (DTT)
Axess TV (תרבות, השכלה) (DTT)
ערוצים אלו משודרים בכל רחבי סקנדינביה, ובשוודיה לרוב עם תרגום או דיבוב לשוודית.
Viasat Nature (דוקומנטרי, סדרות פשע) (HD)
Viasat Ticket (שירות תשלום לפי צפייה) (HD)
שואוטיים (בגרסתו הנורדית) (סרטים) (DTT)
TNT (בגרסתו השוודית) (בידור, כללי) (DTT)
ערוץ דיסני (ילדים) (HD) (DTT)
BBC Entertainment, משודר עם כתוביות בשוודית
BBC Knowledge, משודר עם כתוביות בשוודית
BBC Lifestyle, משודר עם כתוביות בשוודית
חברות המפיצות שידורי טלוויזיה בשוודיה:
ערוץ לקליטה חופשית (ידוע גם כערוץ ברודקאסט; באנגלית: Free-to-air) הוא ערוץ טלוויזיה המיועד לקהל רחב אשר פתוח לכל אוכלוסיית המדינה ולרוב ניתן לצפות בו ללא תשלום דמי מנוי (באופן ישיר או דרך פלטפורמות להפצת שידורי טלוויזיה).
ניתן לקלוט את שידוריו דרך שידור קרקעי (או DTT) או לוויני.
זאת בשונה משידורים מוגבלים לקהלים מצומצמים ומוגדרים, המשדרות רק למנויים בפלטפורמות ייעודיות שעליהם נהוג לגבות תשלום נוסף, כמו שידורי כבלים, לוויין ודרך האינטרנט.
ערוצי ברודקאסט לרוב ישדרו תוכני אקטואליה וחדשות בנוסף לתכנים נוספים כמו בידור ודרמה, בניגוד לשידורי כבלים שמפעילים ערוצי נישה.
בעולם נהוג שערוצי הברודקאסט משדרים בפלטפורמות באפיקים 1–5. ערוצים אלה הם ערוצי שידור ציבורי וטלוויזיה מסחרית.
בישראל חלק מערוצי הטלוויזיה זמינים רק דרך שידורי כבלים, למרות שלא ממומנים על ידי שידורי הכבלים ואמורים להיות זמינים ללא תשלום.
דוגמאות לכך הם ערוץ חינוכית 23 ו-10 לפני עליית מערך עידן+.
כמו כן, חלק מהערוצים המסחריים הזעירים עדיין נקלטים רק דרך שירותי הכבלים.
ערוץ נחל אורן המכונה לפעמים הגרנד קניון של פנסילבניה , הוא ערוץ חרות בצפון מרכז פנסילבניה שנוצר על ידי מעברו של נחל אורן ביער טיוגה.
הקניון מתחיל מדרום לאנסוניה, ליד וולסבורו, לאורך כביש 6 בארצות הברית וממשיך דרומה.
הנקודה העמוקה ביותר שלו היא בעומק של 1,450 רגל (440 מ') והוא כולל בתוכו שמורות טבע רבות.
"ערוץ כוכבי הילדים" היה אפיק שידור לילדים בגילאי 3 עד 6, שמשדר את תוכני ילדים עם כוכבי ילדים ישראליים.
הערוץ החל את שידוריו ב-10 ביולי 2019 באפיק 72 של HOT.
בעבר הערוץ שודר באפיק 88 של yes בקיץ 2015. ביולי 2020 הערוץ סיים את שידוריו, והוחלף בערוץ הכוכבים, שגם הוא בבעלות "טלית תקשורת".
בין התכנים שמשודרים בערוץ, תכנים ישראלים בכיכובם של כוכבי הילדים: ורדינון, דרור רה מי, יניב המגניב, דידי דמיוני, נתי הגעתי הופעתי, סבא טוביה, מיכל הקטנה, הדוד חיים, קוגומלו, יובל המבולבל, רינת גבאי, רוי בוי, מני ממטרה, גילי בא לבקר, קופיקו, הגברת שין שין, מיקי ועוד.
בין תוכני הערוץ תוכניות, שירים, הצגות ואגדות וכן תכנים ייעודיים לחגי ישראל ולעונות השנה.
התכנים בערוץ עוסקים בנושאים שונים ובהם חברויות, התמודדות עם בעיות, התגברות על פחדים, חגי ישראל, שמירה על כדור הארץ והסביבה, ניהול אורח חיים בריא ועוד.
"ערוץ כוכבי הילדים" הוא בבעלות "טלית תקשורת" (מקבוצת NMC United Entertainment), הבעלים של ערוץ ג'וניור, ערוץ בית+ וערוץ התינוקות "בייבי".
לערוץ הייתה גם ספרייה ב-HOT VOD Young שנכללו בה גם קלטות וידאו ו-DVD.
החומרים מבית "הד ארצי" שנכללים בספרייה הם:
"דוקטור דובידו - רופא צעצועים"
וסרטי "גלובוס יונייטד" שנמצאים בספרייה הם:
וסרטי אם סי איי שנמצאים בספרייה הם :
שירים קטנים של עוזי חיטמן
סרטים, הצגות, שירים וסדרות ששודרו בערוץ
רוי בוי - יוצאים להרפתקה
החברים של גילי בא לבקר
גילי בא לבקר - מסע בקשת הרגשות
חנות הספרים של שין שין
חגי ישראל עם רינת ומימי
התיאטרון שלנו - ספר לי סיפור
התיאטרון שלנו - ספר לי סיפור - אגדות
סבא טוביה - מסיבה ביער
סבא טוביה - סיפורים כיד המלך
סבא טוביה - סיפורי התנ"ך
סבא טוביה - סיפורה של מדינה
יובל המבולבל - המסע אל הכוכב